Ari Virtanen
Ari Juha Antero Virtanen (s. 1952 Tampere) on suomalainen fyysikko ja professori. Hän on toiminut vuodesta 1996 lähtien Jyväskylän yliopistossa teollisista sovelluksista vastaavan tutkimuksen johtajana fysiikan laitoksen kiihdytinlaboratoriossa. Kiihdytinlaboratorion tutkimusjohtajaksi hänet nimitettiin vuonna 2010. Jyväskylän yliopiston fysiikan professorina Virtanen on toiminut vuodesta 2017 lähtien.
Aki Ryynänen
Aki Ryynänen (s. 27. toukokuuta 1983 Lieksa) on suomalainen televisio- ja näytelmäkäsikirjoittaja. Ryynänen aloitti kirjoittajan uransa Lieksan nuorisoteatterissa, jolle hän kirjoitti kolme näytelmää. Hän käsikirjoittaa "Salatut elämät" -televisiosarjaa MTV3:lle. Aki Ryynänen on käsikirjoittanut myös "Salatut elämät" -sarjasta irrotetun rinnakkaissarjan "Romeo & Rafael Desperados" yhdessä "Salattujen elämien" tuottajan Marko Rauhalan kanssa. "Romeo & Rafael Desperados" on ensimmäinen Suomessa nähtävä kokonaan pelkästään internetiin tuotettu sisarsarja. Ryynänen on myös kirjoittanut "Salatut elämät" -kirjan "Teinistä tähdeksi – Kuinka Sarasta tuli Peppi".